תחרות הזמר של האירוויזיון
המדינות המתחרות

מדינות החברות באופן מלא באיגוד השידור האירופי זכאיות להשתתף בתחרות הזמר של האירוויזיון. לרוב, המדינות המשתתפות הן אלו הממוקמות בגבולות אזורי השידור של האיגוד, וחברות במועצת אירופה. האיגוד מחייב את רשויות השידור הממלכתיות להתקין את התשתיות שלהן בכ-98 אחוזים ממשקי הבית במדינתן. משכך, האירוויזיון זוכה להכרה ולפרסום ענף במדינות אירופה מדי שנה. בנוסף, הוא רשאי להזמין חברה חלקית באיגוד להשתתף בתחרות, ולהפכה לחברת קבע. את אזור השידור האירופי תוחם איגוד הטלקומוניקציה הבין-לאומי במזרח באמצעות קו גבול הממוקם כ-40 מעלות מזרחה מקו גריניץ', ובדרום על ידי קו רוחב °30, צפונית לקו המשווה. ארמניה, אזרבייג'ן, גאורגיה, רוסיה, עיראק, ירדן וסוריה, הגובלות בחלקן באזור, נכללות בו, וזכאיות לחברות באיגוד השידור האירופי.
הזכאות להשתתף בתחרות אינה מוגבלת למדינות אירופה גרידא, שכן מספר מדינות מחוץ לגבולות היבשת, או משתרעות על פני יותר מיבשת אחת, נכללות באזור השידור. ישראל, קפריסין, רוסיה, טורקיה, ארמניה ומרוקו השתתפו באירוויזיון, חרף מיקומן הגאוגרפי. בשנת 2015 הפכה אוסטרליה למדינה הראשונה מחוץ לאזור השידור שהשתתפה בתחרות.
חברי איגוד השידור האירופי המעוניינים לממש את זכותם להשתתפות בתחרות, מחויבים למלא את התנאים המעוגנים בחוקת התחרות. 44 מדינות יכולות להשתתף באירוע אחד לכל היותר. רשויות השידור המקומיות משלמות מדי שנה דמי השתתפות, עד למועד האחרון שנקבע בתקנון. תשלום זו שונה בין מדינה למדינה, בהתאם לגודל האוכלוסייה במדינה ולחוסנה הכלכלי. במרוצת השנים השתתפו 52 מדינות באירוויזיון.
| שנה | העיר המארחת | רשימת המדינות על-פי מועד הצטרפותן לתחרות |
| --- | --- | --- |
| 1956 | שווייץ לוגאנו, שווייץ | איטליה איטליה, בלגיה בלגיה, גרמניה המערבית גרמניה המערבית, הולנד הולנד, לוקסמבורג לוקסמבורג, צרפת צרפת, שווייץ שווייץ |
| 1957 | גרמניה פרנקפורט, גרמניה המערבית | אוסטריה אוסטריה, הממלכה המאוחדת הממלכה המאוחדת, דנמרק דנמרק |
| 1958 | הולנד הילברסום, הולנד | שוודיה שוודיה |
| 1959 | צרפת קאן, צרפת | מונקו מונקו |
| 1960 | הממלכה המאוחדת אנגליה לונדון, הממלכה המאוחדת | נורווגיה נורווגיה |
| 1961 | צרפת קאן, צרפת | יוגוסלביה יוגוסלביה, ספרד ספרד, פינלנד פינלנד |
| 1964 | דנמרק קופנהגן, דנמרק | פורטוגל פורטוגל |
| 1965 | איטליה נאפולי, איטליה | אירלנד אירלנד |
| 1971 | אירלנד דבלין, אירלנד | מלטה מלטה |
| 1973 | לוקסמבורג לוקסמבורג, לוקסמבורג | ישראל ישראל |
| 1974 | הממלכה המאוחדת אנגליה ברייטון, הממלכה המאוחדת | יוון יוון |
| 1975 | שוודיה סטוקהולם, שוודיה | טורקיה טורקיה |
| 1980 | הולנד האג, הולנד | מרוקו מרוקו |
| 1981 | אירלנד דבלין, אירלנד | קפריסין קפריסין |
| 1986 | נורווגיה ברגן, נורווגיה | איסלנד איסלנד |
| 1993 | אירלנד מילסטריט, אירלנד | בוסניה והרצגובינה בוסניה והרצגובינה, סלובניה סלובניה, קרואטיה קרואטיה |
| 1994 | אירלנד דבלין, אירלנד | אסטוניה אסטוניה, הונגריה הונגריה, ליטא ליטא, סלובקיה סלובקיה, פולין פולין, רומניה רומניה, רוסיה רוסיה |
| 1998 | הממלכה המאוחדת אנגליה ברמינגהאם, הממלכה המאוחדת | מקדוניה הצפונית מקדוניה הצפונית |
| 2000 | שוודיה סטוקהולם, שוודיה | לטביה לטביה |
| 2003 | לטביה ריגה, לטביה | אוקראינה אוקראינה |
| 2004 | טורקיה איסטנבול, טורקיה | אלבניה אלבניה, אנדורה אנדורה, בלארוס בלארוס, סרביה ומונטנגרו סרביה ומונטנגרו |
| 2005 | אוקראינה קייב, אוקראינה | בולגריה בולגריה, מולדובה מולדובה |
| 2006 | יוון אתונה, יוון | ארמניה ארמניה |
| 2007 | פינלנד הלסינקי, פינלנד | גאורגיה גאורגיה, מונטנגרו מונטנגרו, סרביה סרביה, צ'כיה צ'כיה |
| 2008 | סרביה בלגרד, סרביה | אזרבייג'ן אזרבייג'ן, סן מרינו סן מרינו |
| 2015 | אוסטריה וינה, אוסטריה | אוסטרליה אוסטרליה |